Δολάριο Μπαρμπάντος

Το δολάριο είναι το νόμισμα των Μπαρμπάντος από το 1882. Ο κωδικός του (ISO 4217) είναι: BBD και κανονικά γράφεται συντομογραφημένα με το σύμβολο του δολαρίου ($ ) ή εναλλακτικά με το Bds$ με σκοπό να διακρίνεται από δολάρια άλλων χωρών. Υποδιαιρείται σε 100 λεπτά (cents).

 Τα πρώτα δολάρια στα νησιά ήταν ιδιωτικά τραπεζογραμμάτια και εισήχθησαv το 1882. Δεν υπήρχαν υποδιαιρέσεις του δολαρίου και εκείνα τα χαρτονομίσματα κυκλοφόρησαν μαζί με τη βρετανική λίρα, από κοινού με τα χαρτονομίσματα της 1 λίρας που τύπωσε η κυβέρνηση το 1917. Από το 1920 μερικά από τα ιδιωτικά χαρτονομίσματα ήταν σε ονομαστική αξία στερλίνας, με 1 δολάριο να ισούται με 4 σελλίνια και 2 πένες. Το 1935 εισήχθη το δολάριο των Βρετανικών Δυτικών Ινδιών, το οποίο ήταν ίδιο σε αξία με τις Βρετανικές Δυτικές Ινδίες. Μεταξύ των ετών 1938 και 1949 η κυβέρνηση των Μπαρμπάντος επίσης τύπωσε χαρτονομίσματα που ήταν σε ονομαστική αξία δολαρίων. Τα τελευταία ιδιωτικά χαρτονομίσματα (από ιδιωτική τράπεζα) τυπώθηκαν το 1949. Το 1965 νόμισμα στα Μπαρμπάντος έγινε το Δολάριο Ανατολικής Καραϊβικής . Το σημερινό δολάριο προήλθε ταυτόχρονα με την ίδρυση της Κεντρικής Τράπεζας των Μπαρμπάντος (CBB) η οποία έγινε με κοινοβουλευτική Πράξη το 1972. Το δολάριο Μπαρμπάντος αντικατέστησε το δολάριο Ανατολικής Καραϊβικής , με το οποίο είχε την ίδια αξία, το 1973. Από τις 5 Ιουλίου του 1975 η ισοτιμία του είναι "κλειδωμένη" έναντι του αμερικανικού δολαρίου της τάξης 2 Δολάρια Μπαρμπάντος = 1 Δολάριο ΗΠΑ. Το 1973 κυκλοφόρησαν κέρματα αξίας των 1, 5, 10 και 25 σεντ και του 1 δολαρίου. Τα κέρματα υψηλότερης αξίας φτιάχτηκαν από χαλκονικέλιο και το κέρμα του 1 δολαρίου έχει επταγωνικό σχήμα. Πολλά από τα κέρματα βγήκαν από το Βασιλικό Νομισματοκοπείο του Καναδά. Το 1882 εισήχθησαν από την Αποικιακή Τράπεζα χαρτονομίσματα των 5 δολαρίων. Η ίδια τράπεζα εισήγαγε το 1920 χαρτονομίσματα των 20 και των 100 δολαρίων. Αυτή η τράπεζα αγοράστηκε από την Τράπεζα Μπαρκλεϊς, η οποία το 1922 τύπωσε χαρτονομίσματα σε αξίες των 5, 20 και των 100 δολαρίων. Από αυτά, τα χαρτονομίσματα των 5 δολαρίων ήταν πιο μακρόβια από τις άλλες αξίες και σταμάτησαν να τυπώνονται μόλις το 1949. Το 1909 κυκλοφόρησαν από τη Βασιλική Τράπεζα του Καναδά χαρτονομίσματα των 5, 20 και των 100 δολαρίων Από το 1920 τα νομίσματα αυτά έφεραν την αξία τους και σε στερλίνες. Τυπώθηκαν χαρτονομίσματα ως το 1938. Την περίοδο 1922-1940 η Καναδική Εμπορική Τράπεζα τύπωσε παρόμοια χαρτονομίσματα ίδιας αξίας. Τι 1938-1949 κυκλοφόρησαν χαρτονομίσματα των 1, 2, 5, 20 και των 100 δολαρίων. Όλα τους έφεραν επάνω το πορτρέτο του Γεωργίου ΣΤ΄ της Αγγλίας. Η Κεντρική Τράπεζα των Μπαρμπάντος εισήγαγε το 1973 χαρτονομίσματα σε αξίες των 1, 5, 10, 20 και των 100 δολαρίων. Το χαρτονόμισμα του 1 δολαρίου δεν τυπώθηκε ξανά και αυτά των 2 δολαρίων εισήχθησαν το 1980. Το 1989 κυκλοφόρησαν τραπεζογραμμάτια των 50 δολαρίων . Τα χαρτονομίσματα που κυκλοφορούν σήμερα είναι: 2 δολάρια (μπλε) 5 δολάρια (πράσινο) 10 δολάρια (καφέ) 20 δολάρια (μοβ) 50 δολάρια (πορτοκαλί) 100 δολάρια (γκρι)Το μη χρησιμοποιούμενο πια χαρτονόμισμα του 1 δολαρίου ήταν κόκκινο και είχε στην εμπρόσθια όψη του το πορτρέτο του Σάμιουελ Τζάκμαν Πρέσκοντ. Krause, Chester L. and Clifford Mishler (1991). Standard Catalog of World Coins: 1801-1991 (18th ed. ed.). Krause Publications. ISBN 0-87341-150-1. Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed. ed.). Krause Publications. ISBN 0-87341-207-9. Pick, Albert (1990). Standard Catalog of World Paper Money: Specialized Issues. Colin R. Bruce II and Neil Shafer (editors) (6th ed. ed.). Krause Publications. ISBN 0-87341-149-8. Τα τραπεζογραμμάτια του Μπαρμπάντος (Αγγλικά) (Γερμανικά) (Γαλλικά)